Publication: Magyar Közlöny
Issue: MK-2000-17 (Year: 2000, Number: 17)
Era: 1990-2004
Section: A gépvásárló az agrártámogatások igénybevételének általános feltételeiről szóló 8/1999. (I. 20.) FVM rendelet
Paragraph Index: 1490

410. § Indokolt esetben a támogatás odaítélője engedélyezheti a támogatási határozatban (támogatási szerződésben vagy okiratban) rögzített teljesítési kötelezettségek módosítását, továbbá a támogatással érintett vagyontárgyak (ideértve az állatokat is) elidegenítését gazdasági társaságba apportként való bevitelét, vagy átmeneti bérbeadását. Elidegenítés, illetve apportálás esetén az új tulajdonosnak meg kell felelnie az R. 3. §-ban foglalt feltételeknek, továbbá vállalnia kell a vagyontárgyak eredeti feltételek szerinti hasznosítását, és az állammal szemben fennálló minden, a támogatáshoz fűződő kötelezettség teljesítését. Bérbeadás esetén a bérlőnek vállalnia kell a vagyontárgyak eredeti feltételek szerinti hasznosítását, azonban a támogatással összefüggő kötelezettségek változatlanul a támogatás eredeti jogosultját terhelik és továbbra is felelős azok teljesítéséért.

Source: https://magyarkozlony.hu/hivatalos-lapok/2e8ec1e859344bd7d597b26c297e1346cca91b2a/dokumentumok/89d804964c9e43edac320c33a0f6c3706883d860/letoltes